राज्य पुलिस की ओर से बताया गया है कि रविवार को स्पेशल टास्क फ़ोर्स और नोएडा पुलिस के दस्तों ने 'मुख्य अभियुक्त' छत्रपाल सिंह को गिरफ़्तार कर लिया है.

रविवार को देर शाम पत्रकारों को जानकारी देते हुए पुलिस ने इस अभियुक्त के गिरफ़्तार किए जाने की घोषणा की.

हालांकि मामले से संबंध रखने वाला एक अन्य अभियुक्त पवन अभी भी पुलिस की गिरफ़्त से बाहर है.

नोएडा के वरिष्ठ पुलिस अधीक्षक आरकेएस राठौर ने बताया कि अनंत को छत्रपाल और उसके साथी पवन ने पिछले सोमवार यानी 13 नवंबर को उसके घर के पास से अगवा कर लिया था.

अपहरण के बाद पुलिस की पहुँच से बचने के लिए वे उसे पश्चिमी उत्तर प्रदेश में कई जगहों पर ले जाते रहे.

पुलिस के मुताबिक अपहरण के लिए इन दोनों अभियुक्तों ने एक चोरी की मोटरसाइकिल इस्तेमाल की थी.

ग़ौरतलब है कि पिछले दिनों उत्तर प्रदेश से लगे नोएडा से अगवा किया गया तीन साल का बच्चा अनंत को शुक्रवार को सकुशल घर लौट आया था.

पुलिस ने दावा किया था कि वे बच्चे को अपहर्ताओं के चंगुल से मुक्त कराने में सफल रहे हैं लेकिन कुछ ही देर बाद पुलिस ने यह भी मान लिया था कि बच्चे को छुड़ाने के लिए बच्चे के पिता... अधिकतम 4000 वर्णों के लिए लेख जारी रखें:
नरेश गुप्ता ने 50 लाख रुपए की फ़िरौती दी थी.

अनंत के पिता नरेश गुप्ता दुनिया की जानी-मानी सॉफ्टवेयर कंपनी एडॉबी इंडिया के मुख्य कार्यकारी अधिकारी यानी सीईओ हैं.